**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K IMENOVANJU DIREKTORJA JAVNEGA ZAVODA GORIŠKE LEKARNE NOVA GORICA**

*PRAVNA PODLAGA:*

* 12. in 34. člen Odloka o ustanovitvi javnega zavoda Goriške lekarne Nova Gorica (Uradni list RS, št. 6/19)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Župan, občinska uprava

*OBRAZLOŽITEV:*

Javni zavod Goriške lekarne Nova Gorica (v nadaljevanju: zavod) je dne 21. 2. 2024 občinam soustanoviteljicam dostavil dopis z zaprosilom za podajo soglasja k imenovanju Ester Košiček za direktorico Goriške lekarne Nova Gorica. Svet zavoda je na svoji deseti redni seji dne 15. 2. 2024 ugotovil, da je edina prijavljena kandidatka, ki ustreza vsem razpisnim pogojem, Ester Košiček. Na podlagi glasovanja je Svet zavoda v nadaljevanju sprejel sklep, da se na delovno mesto direktorja Goriške lekarne za petletno mandatno obdobje imenuje Ester Košiček, ki ustreza vsem razpisnim pogojem.

*RAZLOGI ZA SPREJETJE SKLEPA:*

Drugi odstavek 12. člena Odloka o ustanovitvi javnega zavoda Goriške lekarne Nova Gorica (v nadaljevanju: Odlok) določa, da  direktorja imenuje svet zavoda s soglasjem ustanoviteljic na podlagi javnega razpisa v skladu z zakonom, ki ureja lekarniško dejavnost in drugimi veljavnimi predpisi, za dobo petih let.

Tretja alineja prvega odstavka 34. člena Odloka določa, da občinski sveti ustanoviteljic dajejo soglasje k imenovanju direktorja zavoda.

Tretji odstavek 34. člena Odloka določa, da se v vseh primerih, ko Kolegij županov, mestni ali občinski sveti, odločajo o soglasju, ki je potrebno v skladu s tem odlokom ali zakonom, šteje, da je bilo soglasje dano, če Kolegij županov, mestni ali občinski sveti, v roku 60 dni od datuma prejema zahteve, izdaje soglasja ne zavrnejo ali pa zavoda pred potekom tega roka ne obvestijo, do katerega dne rok podaljšujejo.

*OCENA STANJA:*

Iz dostavljenega sprejetega sklepa Sveta Goriške lekarne Nova Gorica z 10. seje sveta izhaja, da je svet na osnovi rezultata glasovanja za direktorico Goriške lekarne izbral Ester Košiček (11 glasov za, noben proti, noben vzdržan).

Vlogo je na svoji 8. redni seji dne 18. 3. 2024 obravnavala Komisija za mandatna vprašanja, volitve in imenovanja in na podlagi obravnave dostavljene dokumentacije sprejela sklep, s katerim predlaga Občinskemu svetu, da poda soglasje k imenovanju Ester Košiček, mag. farm, spec. za direktorja Goriške lekarne Nova Gorica.

*CILJI IN NAČELA:*

Izvrševanje ustanoviteljskih pravic.

*FINANČNE IN DRUGE POSLEDICE:*

S podajo soglasja ni finančnih posledic.

Pripravila:

Vladka Gal Janeš

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 12. in 34. člena Odloka o ustanovitvi javnega zavoda Goriške lekarne Nova Gorica (Uradni list RS, št. 6/19), in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18), je Občinski svet Občine Renče-Vogrsko na \_\_\_ seji dne\_\_\_ sprejel naslednji

**S K L E P**

1.

Občinski svet Občine Renče-Vogrsko podaja soglasje k imenovanju Ester Košiček za direktorico Goriške lekarne Nova Gorica.

2.

Ta sklep začne veljati takoj.

Številka: \_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_

Župan

Občine Renče-Vogrsko

Tarik Žigon, l. r.